बटाला(साहिल): सिख धर्म के बानी श्री गुरु नानक देव जी का जन्म पिता महिता कालू (श्री कल्याण दास) जी के घर माता तृप्ता जी के गर्भ से राए भोई की तलवंडी ननकाना साहिब (पाकिस्तान) में उस समय हुआ, जब भारत के राजनीतिक, सामाजिक और धार्मिक हालत निराशाजनक थे। थोड़े समय बाद आप जी को बड़ी बहन बेबे नानकी जी के पास सुल्तानपुर लोधी में रहने के लिए भेज दिया गया, जहां गुरु जी के जीजा जय राम जी ने गुरु जी को नवाब दौलत खां के मोदीखाने में मोदी की नौकरी दिलवा दी। बाबा जी की मंगनी 18 वर्ष की आयु में बटाला के रहने वाले खत्री मूल चंद पटवारी और माता चंदो रानी की सुपुत्री सुलक्खनी से हो गई।